title: Η Αξιολόγηση της ποσότητας και της ποιότητας ύπνου στους επαγγελματίες υγείας ενός Τριτοβάθμιου Πανεπιστημιακού Νοσηλευτικού Ιδρύματος
title: Sleep evaluation of health care professionals in a Tertiary University Hospital
titleType: AlternativeTitle
Creators: name: Βλάμη, Αικατερίνη
Publisher: name: Πανεπιστήμιο Δυτικής Αττικής
Year: 2022
Subjects: Αϋπνία
Υπνηλία
Sleep evaluation
Health care professionals
Επαγγελματίες υγείας

description: ΠΕΡΙΛΗΨΗ ΤΙΤΛΟΣ: Η Αξιολόγηση της Ποσότητας και Ποιότητας Ύπνου στους Επαγγελματίες Υγείας ενός Τριτοβάθμιου Πανεπιστημιακού Νοσηλευτικού Ιδρύματος EIΣΑΓΩΓΗ: Ο ύπνος αποτελεί μία απαραίτητη για την υγεία &lt;κατάσταση&gt;. Παράλληλα, η εργασία είναι μία ζωτική παράμετρος για την ανθρώπινη κοινωνία που εμφανίζει μία ανταγωνιστική σχέση με τον ύπνο, αφού μπορεί να τον επηρεάσει. Ιδιαίτερο ενδιαφέρον παρουσιάζει ο ύπνος των εργαζομένων ενός νοσηλευτικού ιδρύματος που λειτουργεί σε 24ωρη βάση λόγω του κυκλικού ωραρίου και των νυχτερινών βαρδιών. ΣΚΟΠΟΣ: Σκοπός της παρούσας πιλοτικής μελέτης είναι να μελετηθεί η παράμετρος του ύπνου ως πρώιμος δείκτης του επιπέδου υγείας των εργαζομένων ενός πολυδύναμου πανεπιστημιακού νοσηλευτικού ιδρύματος. Απώτερος στόχος είναι η έγκαιρη αναγνώριση και αντιμετώπιση του ενδεχόμενου διαταραγμένου ύπνου και της αϋπνίας για την προαγωγή υγείας των εργαζομένων. ΜΕΘΟΔΟΣ: Πρόκειται για μία συγχρονική πιλοτική μελέτη που αφορά 38 εργαζόμενους (36.84% άνδρες) μέσης ηλικία 44±9 του Γενικού Νοσοκομείου &lt;ΑΤΤΙΚΟΝ&gt; του Εθνικού και Καποδιστριακού Πανεπιστημίου Αθηνών. Η εν λόγω μελέτη διεξήχθη το Δεκέμβριο του 2021 εν μέσω της πανδημίας COVID-19. Τα δημογραφικά στοιχεία, το ιατρικό ιστορικό και το επαγγελματικό ιστορικό των συμμετεχόντων συλλέχθηκαν από την υπεύθυνη ιατρό της Μονάδας Μελέτης Ύπνου με κατ’ ιδίαν συνέντευξη. Παράλληλα η ποσότητα και η ποιότητα του ύπνου αξιολογήθηκε με τη βοήθεια των ερωτηματολογίων Pittsburgh Sleep Quality Index (PSQI), Athens Insomnia Scale (AIS) ενώ η ημερήσια υπνηλία εκτιμήθηκε με την κλίμακα Εpworth Sleepiness Scale (ESS). Ακολούθησε σύγκριση των εργασιακών, γνωσιακών και ψυχοσωματικών παραμέτρων μεταξύ αυτών που είχαν διαταραγμένο ύπνο, αϋπνία και ημερήσια υπνηλία, καθώς και μεταξύ του ιατρονοσηλευτικού και λοιπού προσωπικού. ΑΠΟΤΕΛΕΣΜΑΤΑ: Το 71% του συνολικού δείγματος ανήκε στο ιατρονοσηλευτικό προσωπικό και το 26% του συνολικού δείγματος εργάζονταν με τη μορφή του κυκλικού ωραρίου. Το 74% των εργαζομένων παρουσίαζε μειωμένη διάρκεια ύπνου με κατά μέσο όρο 6 ½ ώρες ύπνου (6.31±1.08). Το 74% αιτιάτο κακή ποιότητα ύπνου, το 50% παρουσίαζε συμπτώματα αϋπνίας, το 18% είχε χρόνια αϋπνία και τέλος το 32% είχε εκσεσημασμένη ημερήσια υπνηλία. Όσοι είχαν PSQI≥5 ήταν νεώτεροι (42.39±9.68), είχαν αϋπνία (68%) και ήταν &lt;βραδυνοί τύποι&gt; (54%). Επίσης εμφάνιζαν ψυχική καταπόνηση (79%) και πρώιμη γήρανση (57%), πρωινή κεφαλαλγία (29%) και κακή συγκέντρωση (54%). Το 75% και το 86% θεωρούσε ότι η εργασία και ο εργασιακός φόρτος αντίστοιχα επηρέαζε τον ύπνο τους. Το 86% θεωρούσε ότι υπήρχε εργασιακός έλεγχος, το 71% θεωρούσε ότι είχε ευθύνη, με το 79% και το 86% να έχει μειωμένη εργασιακή απόδοση και να κάνει εργασιακά σφάλματα αντιστοίχως, ενώ το 18% ανέφερε το φαινόμενο του &lt;παρουσιασμού&gt;. Συγκρίνοντας με βάση την κλίμακα ΑΙS το 47% ανέφερε ημερήσια υπνηλία, ενώ με βάση την κλίμακα ESS το 83% ήταν υπέρβαροι και το 75% είχε ασθενήσει στην εργασία του. Το ιατρονοσηλευτικό προσωπικό είχε πιο διαταραγμένο ύπνο κι ένοιωθε ότι δεν ανταμείβεται για την εργασία του συγκριτικά με το υπόλοιπο προσωπικό (p=0.08), επίσης απέδιδε λιγότερο και είχε μεγαλύτερη ευθύνη (p=0.01). ΣΥΜΠΕΡΑΣΜΑΤΑ: Στην παρούσα μελέτη η πλειοψηφία των εργαζομένων ενός τριτοβάθμιου πανεπιστημιακού νοσηλευτικού ιδρύματος έχουν διαταραγμένο ποσοτικά και ποιοτικά ύπνο κι εμφανίζουν συμπτώματα αϋπνίας και ημερήσιας υπνηλίας εν μέσω της πανδημίας COVID-19. Ο εργαζόμενος στον υγειονομικό τομέα με φαινότυπο αϋπνίας και παχυσαρκίας, αναφέρει συχνότερα κεφαλαλγία, ημερήσια υπνηλία και χαραχτηρίζεται από αυξημένα ποσοστά επαγγελματικής νοσηρότητας.Το ιατρονοσηλευτικό προσωπικό θεωρεί ότι έχει αυξημένη επαγγελματική ευθύνη και είναι πιο επιρρεπές στο διαταραγμένο ύπνο.